title: Komisijas Īstenošanas regula (ES) Nr. 458/2014 ( 2014. gada 29. aprīlis ) par atsevišķu preču klasifikāciju kombinētajā nomenklatūrā

text:
               6.5.2014

               LV

               Eiropas Savienības Oficiālais Vēstnesis

               L 133/39

         KOMISIJAS ĪSTENOŠANAS REGULA (ES) Nr. 458/2014
   (2014. gada 29. aprīlis)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:

               (1)

               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.

               (2)

               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

               (3)

               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

               (4)

               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētais laikposms ir trīs mēneši.

               (5)

               Muitas kodeksa komiteja tās priekšsēdētāja noteiktajā termiņā nav sniegusi atzinumu par šīs regulas pielikuma 1. punktu. Šīs regulas pielikuma 2. punktā paredzētie pasākumi ir saskaņā ar Muitas kodeksa komitejas atzinumu,

         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 29. aprīlī

            Komisijas

            un tās priekšsēdētāja vārdā –

            Komisijas loceklis

         Algirdas ŠEMETA

      (1)  OV L 256, 7.9.1987., 1. lpp.

      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).

      PIELIKUMS

                  Preču apraksts

                  Klasifikācija
                  (KN kods)

                  Pamatojums

                  (1)

                  (2)

                  (3)

                              1.

                              Digitāls aparāts ar parastas videokameras dizainu fotoattēlu un videoattēlu ierakstīšanai iekšējā atmiņā vai atmiņas kartē.
                              Aparāts ir aprīkots ar 0,8 megapikseļu lādiņsaistes matricu (CCD) un salokāmu skatu meklētāju ar šķidro kristālu displeju (LCD), kura diagonālais izmērs ir apmēram 7 cm (2,7 collas), lietojams attēlu uzņemšanai vai par ekrānu ierakstīto attēlu apskatīšanai.
                              Aparātam ir šādas saskarnes:

                                          —

                                          atmiņas karšu sprauga,

                                          —

                                          kompozītā videoizeja,

                                          —

                                          audioizeja.

                                          —

                                             USB.

                                    Fotoattēlu maksimālā izšķirtspēja ir 1 600 × 1 200 pikseļi (1,92 megapikseļi).
                              Aparāts var ierakstīt videoattēlus ar ātrumu 50 kadri sekundē ar maksimālo izšķirtspēju 720 × 576 pikseļi.
                              Videoieraksta laikā aparāts nodrošina optiskās tālummaiņas funkciju.
                              Brīdī, kad preci uzrāda muitai, datnes no automātiskās datu apstrādes iekārtas nevar pārsūtīt uz aparātu ar USB saskarnes starpniecību.

                  8525 80 91

                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XVI sadaļas 3. piezīmi un KN kodu 8525, 8525 80 un 8525 80 91 formulējumu.
                  Ņemot vērā aparāta objektīvās īpašības, proti, tā dizainu un formu, zemas izšķirtspējas (0,8 megapikseļu) CCD, iespēju ierakstīt videoattēlus standarta DVD videodisku kvalitātē (ar izšķirtspēju 720 × 576 pikseļi ar ātrumu 50 kadri sekundē), kā arī iespēju ierakstīt zemas kvalitātes fotoattēlus (ar maksimālo izšķirtspēju 1,92 megapikseļi), aparāta galvenā funkcija XVI sadaļas 3. piezīmes nozīmē (sk. arī Eiropas Savienības Tiesas 2010. gada 9. decembra nolēmumu lietā C-193/10, KMB Europe/Hauptzollamt Duisburg (Krājums, 2010, I 12903. lpp., 23.–25. punkts)) ir videoattēlu uzņemšana un ierakstīšana.
                  Tas, ka kamera ieraksta videoattēlus ar zemāku izšķirtspēju nekā 800 × 600 pikseļi, nemaina aparāta galveno funkciju. Tādēļ klasifikācija apakšpozīcijā 8525 80 30 pie digitālajām fotokamerām nav iespējama.
                  Aparāts spēj vienīgi ierakstīt skaņu un attēlus, ko uzņem televīzijas kamera, un pēc preču uzrādīšanas muitai iespēju pārnest datnes uz kameru nevar ieslēgt, lietotājam, kuram nav īpašu prasmju, izdarot vienkāršas izmaiņas aparātā.
                  Tādēļ aparāts klasificējams ar KN kodu 8525 80 91 pie videokamerām, kas spēj ierakstīt tikai ar televīzijas kameru uzņemtu skaņu un attēlus.

                              2.

                              Digitāls aparāts ar parastas videokameras dizainu fotoattēlu un videoattēlu ierakstīšanai iekšējā atmiņā vai atmiņas kartē.
                              Aparāts ir aprīkots ar 0,8 megapikseļu lādiņsaistes matricu (CCD) un salokāmu skatu meklētāju ar šķidro kristālu displeju (LCD), kura diagonālais izmērs ir apmēram 7 cm (2,7 collas), lietojams attēlu uzņemšanai vai par ekrānu ierakstīto attēlu apskatīšanai.
                              Aparātam ir šādas saskarnes:

                                          —

                                          atmiņas karšu sprauga,

                                          —

                                          kompozītā videoizeja,

                                          —

                                          audioizeja.

                                          —

                                             USB.

                                    Fotoattēlu maksimālā izšķirtspēja ir 1 600 × 1 200 pikseļi (1,92 megapikseļi).
                              Aparāts var ierakstīt videoattēlus ar ātrumu 50 kadri sekundē ar maksimālo izšķirtspēju 720 × 576 pikseļi.
                              Videoieraksta laikā aparāts nodrošina optiskās tālummaiņas funkciju.
                              Brīdī, kad preci uzrāda muitai, datnes no automātiskās datu apstrādes iekārtas var pārsūtīt uz aparātu ar USB saskarnes starpniecību.

                  8525 80 99

                  Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, XVI sadaļas 3. piezīmi un KN kodu 8525, 8525 80 un 8525 80 99 formulējumu.
                  Ņemot vērā aparāta objektīvās īpašības, proti, tā dizainu un formu, zemas izšķirtspējas (0,8 megapikseļu) CCD, iespēju ierakstīt videoattēlus standarta DVD videodisku kvalitātē (ar izšķirtspēju 720 × 576 pikseļi ar ātrumu 50 kadri sekundē), kā arī iespēju ierakstīt zemas kvalitātes fotoattēlus (ar maksimālo izšķirtspēju 1,92 megapikseļi), aparāta galvenā funkcija XVI sadaļas 3. piezīmes nozīmē (sk. arī Eiropas Savienības Tiesas 2010. gada 9. decembra nolēmumu lietā C-193/10, KMB Europe/Hauptzollamt Duisburg (Krājums, 2010, I 12903. lpp., 23.–25. punkts)) ir videoattēlu uzņemšana un ierakstīšana.
                  Tas, ka kamera ieraksta videoattēlus ar zemāku izšķirtspēju nekā 800 × 600 pikseļi, nemaina aparāta galveno funkciju. Tādēļ klasifikācija apakšpozīcijā 8525 80 30 pie digitālajām fotokamerām nav iespējama.
                  Tā kā ar aparātu var ierakstīt videodatnes no avotiem, kuri nav iebūvētā televīzijas kamera, nav iespējama klasifikācija apakšpozīcijā 8525 80 91 pie videokamerām, kas spēj ierakstīt tikai ar televīzijas kameru uzņemtu skaņu un attēlus.
                  Tādēļ aparāts klasificējams ar KN kodu 8525 80 99 pie citādām videokamerām.